Eftir að hafa tapað fyrstu tveimur leikjum sínum og verið stillt upp við vegg í viðureigninni gegn Vel hafa Skallagrímsmenn heldur betur hleypt spennu í rimmuna á ný . Þriðji leikur liðanna fór fram í Borgarnesi í gær og þar gerðu heima menn sér lítið fyrir og jöfnuðu leika . Hvort lið hefur nú unnið tvo leiki og grípa þarf til oddaleiks til að knýja fram úrslit í viðureigninni . Jafnt var á með liðunum í upphafi leiks og staðan jöfn eftir fyrsta fjórðunginn . Leikurinn var í járnum þar til skömmu fyrir hálfleik . Þá upphófst góður leikkafli Skallagrímsmanna sem tóku öll völd á vellinum . Skilaði það tólf stiga forskoti í hálfleik , 45 - 33 og heimamenn í góðri stöðu . Leikkaflinn góði í lok fyrri hálfleiks lagði grunn að sigri Skallagríms . Þeir hleyptu Valsmönnum aldrei inn í leikinn aftur heldur héldu þeim í skefjum . Það var ekki fyrr en undir lok leiksins að leikmenn Vals náðu aðeins að minnka muninn en sigur Skallagríms var aldrei í hættu . Lokatölur í Borgarnesi , 78 - 71 . J.R. Cadot átti magnaðan leik fyrir Skallagrím . Hann setti upp sannkallaða tröllatvennu með 26 stig og 24 fráköst . Auk þess gaf hann fimm stoðsendingar . Honum næstur kom Davíð Ásgeirsson með 13 stig og átta fráköst og þá Sigtryggur Arnar Björnsson , einnig með 13 stig . Oddaleikur liðanna fer fram í Valshöllinni sunnudaginn 10. apríl næstkomandi þar sem skýrist hvort liðið mætir Fjölni í úrslitaviðureigninni um laust sæti í úrvalsdeild .